पाएं अपने शहर की ताज़ा ख़बरें और फ्री ई-पेपरडाउनलोड करें
मध्यप्रदेश के ऊपर बने चक्रवात व द्रोणिका के कारण जिले भर में आसमान में घने काले बादल छाए हुए हैं। शनिवार को सुबह प्री-मानसून के दौरान होने वाला नजारा देखने को मिली। दोपहर 1 बजे तक काले घने बाजार छाए रहे। चक्रवात के कारण मौसम विभाग ने 2 और 3 मई को बारिश होने की संभावना जताई है। हवा भी तेज चलेगी। हालांकि इस दौरान गर्मी से ज्यादा राहत मिलने वाली नहीं क्योंकि तापमान 39 और 41 के बीच रहने की संभावना है। मौसम विभाग की माने तो एक चक्रीय चक्रवाती घेरा उत्तर पूर्व मध्य प्रदेश और उसके आसपास 1.5 किलोमीटर ऊंचाई पर स्थित है। एक द्रोणिका उत्तर पूर्व में स्थित चक्रीय चक्रवाती घेरा से पश्चिम बंगाल के मध्य भाग तक 1.5 किलोमीटर ऊंचाई पर स्थित है। एक द्रोणिका उत्तर पूर्व मध्य प्रदेश से विदर्भ तक 0.9 किलोमीटर ऊंचाई पर स्थित है। प्रदेश में पर्याप्त मात्रा में बंगाल की खाड़ी से नमी आने के कारण कल 2 व 3 मई को कुछ स्थानों पर हल्की वर्षा होने अथवा गरज चमक के साथ छींटे पड़ने की संभावना है।
दिन में उमस भरी गर्मी से लोग परेशान रहे
शनिवार काे सुबह से ही आसमान में घने बादल छाए हुए थे। दोपहर में दो घंटे तेज धूप भी खिली। इस दौरान उमस भरी गर्मी से लोग परेशान हो गए। बगैर पंखा व कूलर के एक पल भी रहना मुश्किल था। शाम को फिर आसमान में बादल छा गए। शनिवार को अधिकतम तापमान 42.2 और न्यूनतम 25.8 डिग्री दर्ज किया गया। जबकि शुक्रवार को अधिकतम तापमान 42.8 व न्यूनतम 25.5 डिग्री था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn